《感梦因接梦中所得诗句》
宋代·金君卿

我后同尧舜，君臣咏载歌。
天颜春日煦，庭列众星罗。
雅奏钧音合，穠香瑞气和。
逢辰膺帝睠，既醉任颜酡。
荐翣珍蒲异，仪庭舞兽多。
太平无一事，图报顾如何。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。